Η επίδραση του εργασιακού περιβάλλοντος του Νοσοσκομείου στην υγεία των νοσηλευτών:
Creators: name: Μαστροκώστας, Αθανάσιος Γεωργίου
Publisher: name: Aristotle University of Thessaloniki
Year: 2009
Subjects: Εργασιακό περιβάλλον
Ποιότητα ζωής
Επαγγελματική εξουθένωση
Work environment
Quality of life
Burnout

description: To νοσηλευτικό επάγγελμα χαρακτηρίζεται από υψηλά ποσοστά stress, επαγγελματική εξουθένωση και κακή αυτοαναφερόμενη υγεία. Συγκεκριμένοι εργασιακοί παράγοντες έχουν προταθεί. Λίγη έρευνα έχει γίνει σχετικά με την επίδραση του οργανωτικού κλίματος και του ρόλου του καθεστώτος λειτουργίας του Νοσοκομείου στην υγεία των νοσηλευτών. Σκοπός αυτής της έρευνας είναι να διερευνήσει την επίδραση που μπορεί να έχoυν συγκεκριμένα χαρακτηριστικά του εργασιακού περιβάλλοντος του Νοσοκομείου (οργάνωση, διοικητική δομή, ιδιοκτησιακό καθεστώς, κουλτούρα) στη σχετιζόμενη με την υγεία ποιότητα ζωής και την επαγγελματική εξουθένωση των εργαζόμενων νοσηλευτών, συγκρίνοντας δύο Νοσοκομεία με διαφορετικό καθεστώς λειτουργίας. Πρόκειται για μια αναλυτική έρευνα χρονικής στιγμής. Τον πληθυσμό της έρευνας αποτέλεσαν 292 νοσηλευτές δύο μεγάλων, γενικών εκπαιδευτικών Νοσοκομείων της πόλης της Θεσσαλονίκης. Το Νοσοκομείο Α λειτουργεί ως ΝΠΙΔ, ενώ το Νοσοκομείο Β ως Νοσοκομείο του ΕΣΥ. Οι 160 νοσηλευτές εργάζονταν στο Νοσοκομείο Α και οι υπόλοιποι 132 στο Νοσοκομείο Β. Για την εκτίμηση των παραμέτρων του εργασιακού περιβάλλοντος χρησιμοποιήθηκε το ερωτηματολόγιο NWI-R (Δείκτης Νοσηλευτικού Έργου). Για την εκτίμηση της κατάστασης υγείας χρησιμοποιήθηκε η επισκόπηση υγείας SF-36v2, ενώ εκτιμήθηκαν και τα επίπεδα επαγγελματικής εξουθένωσης με το MBI (Maslach’s Burnout inventory). Έγινε συσχέτιση των υποκλιμάκων του NWI-R, του ΜΒΙ και του SF-36v2 καθώς και γραμμική και λογαριθμιστική παλινδρόμηση. Οι νοσηλευτές όλου του δείγματος παρουσίασαν επηρρεασμένη σωματική και ψυχική υγεία και υψηλά επίπεδα επαγγελματικής εξουθένωσης σε σύγκριση με τις εθνικές νόρμες. Υψηλές συσχετίσεις βρέθηκαν μεταξύ παραγόντων του εργασιακού περιβάλλοντος και της αυτοαναφερόμενης υγείας, καθώς και της επαγγελματικής εξουθένωσης. Στο Νοσοκομείο Α, στο οποίο καταγράφηκαν τα υψηλότερα επίπεδα αυτονομίας, καλύτερες σχέσεις νοσηλευτών-ιατρών, μεγαλύτερος έλεγχος εργασιακών συνθηκών και μεγαλύτερη οργανωτική υποστήριξη ανέφεραν σταθερά καλύτερη σωματική και ψυχική υγεία, καθώς και χαμηλότερα επίπεδα επαγγελματικής εξουθένωσης. Μάλιστα, λογαριθμιστικά μοντέλα πρόβλεψης έδειξαν ότι οι νοσηλευτές του Νοσοκομείου Β είχαν 3 φορές μεγαλύτερες πιθανότητες να αναφέρουν κακή κατάσταση υγείας. Επιπλέον, η ανάλυση διαμεσολαβητού απέδειξε τη διαμεσολαβητική επίδραση της επαγγελματικής εξουθένωσης στη σχέση οργανωτικών χαρακτηριστικών και υγείας των νοσηλευτών. Το οργανωτικό κλίμα επηρρεάζει την υγεία των νοσηλευτών. Τα νοσοκομεία με μεγαλύτερη αυτονομία, μεγαλύτερο έλεγχο των εργασιακών συνθηκών, καλύτερες σχέσεις νοσηλευτών-ιατρών και μεγαλύτερη οργανωτική υποστήριξη, προκαλούν λιγότερη επαγγελματική εξουθένωση και επομένως προστατεύουν την υγεία των νοσηλευτών. Οι Νοσηλευτικές Διευθύνσεις και οι σχεδιαστές πολιτικών υγείας πρέπει να λάβουν σοβαρά υπόψη την ενδυνάμωση της νοσηλευτικής υπηρεσίας, με σκοπό τη βελτίωση του περιβάλλοντος εργασίας προς όφελος της υγείας των νοσηλευτών.
description: Nursing proffesion is characterised by high levels of stress, burnout, as well as ill self-reported health. Certain stressors of the complex working enviroment have been suggested as responsible. Litlle research has been published about the effect of the organizational climate and the role of hospital ownership status on nurses’ health outcomes. The aim of this study was to explore the effect of certain traits of hospital working environment (organization, structure, ownership, culture) in health related quality of life and burnout of working nurses, comparing two hospital under different ownership status. This survey was designed as a cross-sectional analytic study. Population included 292 nurses employed in two large general teaching hospitals in the city of Thessaloniki area. Hospital A is a private not-for- profit hospital, while Hospital B is a state University Hospital. Organizational characteristics were assessed by Nursing Work Index-revised questionnaire. SF-36v2 was the primary assesment tool for nurses’ health status. Burnout was also measured using Maslach’s Burnout Inventory. Population presented affected both physical and mental health, as well high levels of burnout, compared to national norms and general population. Organizational variables correlated highly with self reported health and burnout. Nurses from Hospital A, who scored higher in autonomy, control over the practice setting, nurse-physician relationship and organizational support, also reported better health and less burnout. Logistic regression predicted a three-fold risk in reporting ill health for nurses working in Hospital B. Moreover, mediation analysis established the mediating effect of burnout in the relationship between organizational characteristics and nurses’ health and well being. Organizational climate affect nurses health outcomes. Hospital settings with high levels of autonomy and control over practice, good nurse-physician relationships and adequate organizational support result in less burnout and in turns better health for nurses Nursing administrators and health policy makers should seriously consider nursing empowerment, towards better nurses’ health outcomes.